የቻይናው ኩባንያ አሊባባ የዓለማችንን የዕለታዊ ሽያጭ ክብረወሰን ሰበረ 
  አሊባባ የተባለው የቻይና የኢንተርኔት ንግድ ኩባንያ ባለፈው ረቡዕ በተከናወነው ሲንግልስዴይ የተባለ አመታዊ ልዩ የሽያጭ ፌስቲቫልባስመዘገበው ሽያጭ፣ በራሱ ተይዞ የቆየውን የዓለማችን የኢንተርኔት ዕለታዊ ሽያጭ ክብረወሰን ያሻሻለ ሲሆን አጠቃላይ ሽያጩ ከ13.8 ቢሊዮን ዶላር በላይ ይደርሳል ተብሎ እንደሚገመት ኤንቢሲ ኒውስ ዘገበ፡፡ኩባንያው ረቡዕ ዕለት በተከናወነው “የሲንግልስ ዴይ” የሽያጭ ፌስቲቫል ላይ በስምንት ደቂቃውስጥ ከ1 ቢሊዮን ዶላር በላይ ገቢ ማስመዝገቡንና ባለፈው አመት ያገኘውን የ9.3 ቢሊዮን ዶላርየዕለት ሽያጭ ገቢ ለማግኘት የወሰደበት ጊዜ አምና ከነበረው በግማሽ ያነሰ መሆኑንም ዘገባው ጠቁሟል፡ ፡ኩባንያው በዘንድሮው የ “ሲንግልስ ዴይ” አለማቀፍልዩ የሽያጭ ፌስቲቫል ላይ፣ ከ6 ሚሊዮን በላይ የተለያዩ ምርቶችን ለሽያጭ ማቅረቡንና በዕለቱም በአንድ ደቂቃ ከ120 ሺህ በላይ የግዢ ጥያቄዎችንና 60 ሺህ ያህል ክፍያዎችን መቀበል የቻለበት ደረጃላይ መድረሱን ዘገባው አስታውሷል፡፡ሽያጩ በይፋ በተከፈተ በአንድ ሰዓት ጊዜውስጥ በሞባይል አማካይነት ብቻ 27 ሚሊዮን ግብይቶችን መፈጸሙን ያስተዋወቀው ኩባንያው፤በዕለቱ የሸጣቸውን የኤሌክትሮኒክስና የመዋቢያዕቃዎች ጨምሮ ሌሎች ሸቀጦችን በ1.7 ሚሊዮንመልዕክተኞች፣ በ400 ሺህ መኪኖችና በ200አውሮፕላኖች ለገዢዎች እንደሚያደርስም አክሎገልጿል፡፡